CELEX: 62015TN0106
Language: lv
Date: 2015-02-25 00:00:00
Title: Lieta T-106/15: Prasība, kas celta 2015. gada 25. februārī – Opko Ireland Global Holdings/ITSB – Teva Pharmaceutical Industries (“ALPHAREN”)

13.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 228/16
            
         Prasība, kas celta 2015. gada 25. februārī – Opko Ireland Global Holdings/ITSB – Teva Pharmaceutical Industries (“ALPHAREN”)
   (Lieta T-106/15)
   (2015/C 228/19)
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītāja: Opko Ireland Global Holdings Ltd (Dublina, Īrija) (pārstāvji – S. Malynicz, Barrister, un A. Smith, Solicitor)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)
   
      Otra procesa ITSB Apelācijas padomē dalībniece: Teva Pharmaceutical Industries Ltd (Jeruzaleme, Izraēla)
   
      Informācija par procesu ITSB
   
   
      Strīdus preču zīmes reģistrācijas pieteikuma iesniedzēja: prasītāja
   
      Attiecīgā strīdus preču zīme: Kopienas vārdiska preču zīme “ALPHAREN” – reģistrācijas pieteikums Nr. 4 320 297
   
      Process ITSB: iebildumu process
   
      Apstrīdētais lēmums: ITSB Apelācijas piektās padomes 2014. gada 26. novembra lēmums lietā R 2387/2014–5
   
      Prasītājas prasījumi:
   
   
               —
            
            
               atcelt apstrīdēto lēmumu;
            
         
               —
            
            
               piespriest ITSB segt savus, kā arī atlīdzināt prasītājas tiesāšanās izdevumus.
            
         
      Izvirzītie pamati:
   
   
               —
            
            
               Regulas Nr. 216/1996 1. panta d) punkta 2. apakšpunkta pārkāpums, jo viens Apelācijas padomes, kas pieņēma sākotnējo Apelācijas padomes 2009. gada lēmumu, loceklis bija arī tās Apelācijas padomes loceklis, kura pieņēma apstrīdēto lēmumu;
            
         
               —
            
            
               Īstenošanas regulas 50. panta pārkāpums, jo esot tikuši ņemti vērā jauni pierādījumi, kas netika aplūkoti ITSB procesā, pirmo reizi izskatot iebildumus;
            
         
               —
            
            
               Regulas Nr. 207/2009 8. panta 1. punkta b) apakšpunkta pārkāpums, jo pienākums pierādīt attiecīgo preču līdzību iebildumu procesā neesot ticis noteikts iebildumu iesniedzējam;
            
         
               —
            
            
               Regulas Nr. 207/2009 8. panta 1. punkta b) apakšpunkta pārkāpums, jo Apelācijas padome esot pieļāvusi kļūdu, nosakot konkrēto sabiedrības daļu un veicot visaptverošu sajaukšanas iespējas novērtēšanu.